Русия открива световното срещу Саудитска Арабия - Национално Движение Русофили
Домакинът Русия ще открие световното първенство догодина на 14-и юни в мач с непретенциозния отбор на Саудитска Арабия, отреди тегленият в “Кремъл” жребий днес.
Турнирът ще се проведе в 11 града, на 12 различна стадиона и 32 участника ще мерят сили в осем групи. Компания на руснаци и араби в група “А” ще правят още Египет и Уругвай.
Един от най-интересните сблъсъци в груповата фаза е мачът между европейския шампион Португалия и Испания. И двете нации обаче извадиха късмет, защото след това ще имат поносими двубои с Мароко и Иран.
Французите могат да потриват ръце, защото се паднаха с талисмана Перу, който винаги е играл срещу бъдещия световен шампион на мондиали. Другите два тима в трета група са Австралия и Дания.
Теглене на жребия за Мондиал 2018 в Русия + ВИДЕО И ГАЛЕРИЯ
Безспорно една от най-атрактивните групи е “D”, събрала Аржентина, симпатичния отбор на Исландия, Хърватия и Нигерия. Сравнително лесна е задачата на най-силния отбор в Южна Америка Бразилия, който излиза срещу Швейцария, Коста Рика и Сърбия.
Първенецът на планетата Германия се падна в група “F”, от която никога досега не е излизал световен шампион. Бундестимът е в компанията на Мексико, Швеция и Южна Корея.
В група “G” се очаква с интерес мача между Белгия и Англия, но Панама и Тунис са готови да развалят сметките на големите. Най-равностойна изглежда група “H”, в която липсва изявен фаворит.
Прочети още на: www.gol.bg